கேள்வி: ஒரு தலம், ஒரு பாடல், ஒரு நயம் (நூல்) - கொக்கின் கீழே குயில்! பற்றி தகவல் சொல்.
பதில்: படிமம்:Kanchipuram engraving 1811.jpg அட்சம் என்னும் வடசொல்லுக்கு விழி என்று பொருள். எனவே கரியவிழிகளை உடைய அம்பிகையை கருவிழியாள், கருங்கண்ணி எனவும் பெரியவிழிகளை உடைய அம்பிகையை பெருவிழியாள், முட்டைக்கண்ணி எனவும் கயலைப் போன்ற விழிகளை உடைய அம்பிகையை கயல்விழியாள், கயற்கண்ணி எனவும் காமம்துலங்கும் காமம்துலங்கும் என்றால் விரும்பம் துலங்கும் என்று பொருள் விழிகளை அம்பிகையை காமவிழியாள் எனவும் அழைக்கிறோம். அவர்களை வடமொழியில் முறையே நீலாயதாட்சி, விசாலாட்சி, மீனாட்சி, காமாட்சி என அழைப்பர். இவர்களுள் காமாட்சி என்னும் காமவிழியாள் கோயில் கொண்டுள்ள இடம் காஞ்சிபுரம் ஆகும். அங்குள்ள சிவாலயங்களில் அம்மன் கோவில் கிடையாது. அனைத்துச் சிவாலயங்களுக்கும் காமாட்சியே அம்மன்; காஞ்சிபுரம் காமாட்சியம்மன் கோயில் அனைத்துச் சிவாலங்களுக்கும் அம்மன் கோயில். கண்களை இழந்த சமயக் குரவர் சுந்தரர் காஞ்சி காமாட்சி கோயிலுக்கு வந்து தனது இடதுகண் பார்வையைப் பெற்றார் என்பது தொன்மம். ஆகாசபூபதி என்னும் அரசர் காலத்தில் காஞ்சியில் காமாட்சி பொன்மழை பெய்வித்தார் என்பது மற்றொரு தொன்மம். இங்கு, குயில் போன்ற குரல்வளம் உடைய காமாட்சி தன்மீது கோபம்கொண்ட சிவனை, கோபத்தைத் துறந்து தன்னை ஏற்றுக்கொள்ளுமாறு கொக்கு என்னும் மறுபெயருடைய மாமரத்தின் கீழிருந்து தவம் செய்தார் என்னும் தொன்மத்தை அடியாகக் கொண்டு, காளமேகப் புலவர் பின்வருமாறு பாடுகிறார்: :மாக்கைக் கிரங்கும் குருகும் ::வளர்சக் ரவாகப் புள்ளும் :தாக்கச் சாபம் குழைந்த ::தெவ்வா றுசக தலத்தை :ஆக்கிப் பெருக்கித் திருவறச் ::சாலையி லன்ன மிட்டுக் :காக்கைக் கொருகொக் கின்கீ ::ழிருக்கும் கருங்குயிலே
கேள்வி: ஒரு தலம், ஒரு பாடல், ஒரு நயம் (நூல்) - அவன் புகழ்பாட அவன் அருள் வேண்டும்! பற்றி நீங்கள் என்ன அறிந்துள்ளீர்கள்?
பதில்: மால் என்னும் மாயையும் நான்முகன் என்னும் ஒருமுகச் சிந்தனை இன்மையும் முடியையும் அடியையும் காணமுடியாது என்பதனை எடுத்துரைக்கும் இடம் திருவண்ணாமலை ஆகும். உண்ணாமுலை அம்மன் உடனுறை அண்ணாமலையார் இங்கு கோயில் கொண்டுள்ளார். அண்ட முடியாத மலையான அவரை அருணாசலேவரர் என்பர் வடமொழியில். இவர் மீது நக்கீரர், பரணர், கபிலர், பட்டினத்தடிகள், மாணிக்கவாசகர், அப்பர், துறைமங்கலம் சிவப்பிரகாசர், எல்லப்ப நாவலர், ரமணர், அருணகிரிநாதர் என பற்பல அறிஞர்கள் எண்ணற்ற இலக்கியங்களைப் படைத்துள்ளனர். அவற்றுள் அருணகிரிநாதர் பாடிய பாடல் ஒன்று: :இரவுபகல் பலகாலும் இயலிசைமுத் தமிழ்கூறித் :திறமதனைத் தெளிவாகத் திருவருளைத் தருவாயே :பரகருணைப் பெருவாழ்வே பரசிவதத் துவஞான :அரனருள்சத் புதல்வோனே அருணகிரிப் பெருமாளே!